《乱后同曾重伯还京师有赠》
清代·李希圣

落尽庭槐独掩门，贞元朝士已无存。空城草木秋霜早，故国江湖夜雨翻。

梦里觚棱非往日，愁中鼓角易黄昏。青衫走马章台路，珍重当时旧酒痕。

作者简介：希圣（1864年-1905年）清末官员，诗人。字亦元，号卧公，湖南湘乡（长沙）人。生于清穆宗同治三年，卒于德宗光绪三十一年，年四十二岁。光绪十八年（1892）进士。官刑部主事，荐举经济特科。初治训诂，通古今治法，尝纂《光绪会计录》以总综财赋，又草《律例损益议》，张百熙等极重之。百熙奉诏管学，引以为助。希圣通籍后始学为诗，有作必七律，以玉溪生（李商隐）自许，著有《雁影斋诗存》，传于世。